Ψωμί, έρωτας και ζήλεια

Το Ψωμί, έρωτας και ζήλεια (ιταλικά: Pane, amore e gelosia) είναι Ιταλική αισθηματική κωμική ταινία του 1954 σε σκηνοθεσία Λουίτζι Κομεντσίνι, ο οποίος έγραψε και το σενάριο μαζί με τον Ετόρε Μαργκαντόνα. Πρωταγωνιστούν οι Βιττόριο ντε Σίκα και η Τζίνα Λολομπρίτζιτα. Αποτελεί το δεύτερο μέρος της ιταλικής τριλογίας «Ψωμί, έρωτας και...», της οποίας προηγήθηκε το Ψωμί, έρωτας και φαντασία και ακολούθησε το Ψωμί, έρωτας και....

 Πλοκή 
Ο στρατάρχης Αντόνιο Καροτενούτο είναι ερωτευμένος με τη μαία Ανναρέλλα, γνωρίζοντας ότι έχει έναν γιο. Και οι δύο είναι ερωτευμένοι μεταξύ τους, ώσπου εμφανίζεται ο πατέρας του παιδιού, ο οποίος υπηρετεί επίσης στο στρατό και, με τη βοήθεια του ιερέα Δον Εμίντιο, επανενώνεται με τον γιο του.

Έχοντας να περάσει τους επόμενους είκοσι μήνες μακριά από το χωριό, ο Πιέτρο ζητά από τον στρατάρχη να φροντίσει τη Μαρία. Παρόλο που δεν χαίρεται να περνάει χρόνο με τον Πιέτρο, λόγω της φτώχειας της και της ανάγκης της να μαζέψει την προίκα, πηγαίνει να υπηρετήσει στο σπίτι του στρατάρχη, αφού η υπηρέτριά του, η Καραμέλα, είναι άρρωστη.

Οι χωρικοί αρχίζουν να διαδίδουν κουτσομπολιά για τον στρατάρχη και τη Μαρία, που θα φτάσουν και στον Πιέτρο. Μια μέρα, κατά τη διάρκεια ενός γεύματος στο σπίτι της ξαδέρφης της Μαρίας, ο στρατάρχης χορεύει μαζί της και τον βλέπουν τόσο ο Πιέτρο όσο και η Ανναρέλλα. Βλέποντάς τους να χορεύουν από κοντά, η Μαρία και ο Πιέτρο χωρίζουν. Καθώς η σχέση τους τελείωσε, η Μαρία φεύγει από το σπίτι και μπαίνει σε μια χορευτική ομάδα. Η μητέρα της ζητά από τον στρατάρχη να τη βοηθήσει, λέγοντας ότι είναι ανήλικη. Όταν ο στρατάρχης πηγαίνει να το ερευνήσει, ο ιδιοκτήτης της ομάδας χορού πείθει τη μητέρα της Μαρίας δίνοντας της χρήματα, ενώ ο στρατάρχης ανακαλύπτει ότι στην πραγματικότητα δεν είναι ανήλικη. Η Μαρία προσπαθεί να αποπλανήσει τον στρατάρχη αλλά χωρίς επιτυχία.

Τελικά ο Πιέτρο και η Μαρία θα ξανασμίξουν και θα φύγουν από το χωριό. Ο στρατάρχης έρχεται να τους αποχαιρετήσει στο σταθμό. Επιστρέφοντας, συναντά μια μεσήλικη γεροντοκόρη που πηγαίνει στο χωριό ως νέα μαία.

 Διανομή ρόλων 
 Βιττόριο ντε Σίκα - Αντόνιο Καροτενούτο
 Τζίνα Λολομπρίτζιτα - Μαρία Ντε Ρίτι
 Μαρίσα Μερλίνι - Αννάρελλα Μιρτζίνιο
 Μαρία Πία Κασίλιο - Παολέτα
 Βιρτζίλιο Ριέντο -  Δον Εμίντιο
 Τίνα Πίκα -  Καραμέλα
 Τέκλα Σκαράνο - Τερεσινέλλα
 Σάρο Ούρτζι - Δον Νικόλα
 Ρομπέρτο Ρίσο - Πιέτρο Στελούτι
 Μέμο Καροτενούτο - Σίριο
 Βιτόρια Κρίσπο - Μαρία Αντονία Ντε Ρίτι
 Κυκλοφορία 
Η ταινία κυκλοφόρησε στις 6 Δεκεμβρίου 1954 στην Ιταλία. Στην Ελλάδα έκανε πρεμιέρα στις 11 Δεκεμβρίου 1954 στους κινηματογράφους Έλλη και Παλλάς της Αθήνας.

 Υποδοχή 
 Κριτικές 
Ο Αχιλλέας Μαμάκης έδωσε μια θετική κριτική στην ταινία και έγραψε το 1955 στην εφημερίδα Έθνος πως ο Βιττόριο ντε Σίκα είναι και πάλι περίφημος εις το φιλμ που προβάλλουν η Έλλη και το Παλλάς το "Ψωμί, έρωτας και ζήλεια". Και η Λολομπρίτζιτα είναι παλι πολύ καλή εις αυτήν την συνέχεια της γνώριμης επιτυχίας "Ψωμί, έρωτας και φαντασία". Ισως αυτή η συνέχεια — όπου ξαναβρίσκουμε όλα τα γνωστά μας πρόσωπα της αρχικής ταινίας — να μην είναι το ύψος εκείνης. Είναι εν τούτις ενδιαφέρουσα, χαριτωμένη, διασκεδαστική και προσφέρει δυο ευχάριστες ώρες.

 Παραπομπές 

 Βιβλιογραφία 

 Chiti, Roberto & Poppi, Roberto. Dizionario del cinema italiano: Dal 1945 al 1959. Gremese Editore, 1991.

 Εξωτερικοί σύνδεσμοι 


Κατηγορία:Ταινίες σε σκηνοθεσία Λουίτζι Κομεντσίνι
Κατηγορία:Ιταλικές ασπρόμαυρες ταινίες
Κατηγορία:Ταινίες του 1954
Κατηγορία:Ιταλόφωνες ταινίες
Κατηγορία:Ταινίες γυρισμένες στην Ιταλία
Κατηγορία:Ιταλικές αισθηματικές ταινίες
Κατηγορία:Ιταλικές κωμικές ταινίες
Κατηγορία:Ταινίες σίκουελ
Κατηγορία:Ιταλικές ταινίες της δεκαετίας 1950